**RTL seisukoht toitlustuse lubatavuse kohta tervishoiutöötajatele korraldatavate virtuaalsete teaduslike ürituste korral**

15.12.2020

RTL esitab käesolevaga seisukoha toitlustuse lubatavuse kohta tervishoiutöötajatele korraldatavate **virtuaalsete teaduslike ürituste** korral. RTL seisukoht tuleneb ja on kooskõlas vastava EFPIA, IFPMA ja PhRMA poolt ühiselt välja antud juhendmaterjaliga (*Joint Guidance on Virtual International Medical Congresses Impacted by COVID-19 and the Provision of Meals in Virtual Meetings by the International Federation of Pharmaceutical Manufacturers and Associations (IFPMA), the European Federation of Pharmaceutical Industries and Associations (EFPIA) and the Pharmaceutical Research and Manufacturers of America (PhRMA)*). RTL seisukoht lähtub eelnimetatud juhendmaterjalist ja RTL eetikakoodeksist, ent kooskõla ravimiseaduse ja mistahes ettevõttesiseste reeglitega jääb täpsemalt iga liikmesfirma enda hinnata.

|  |  |
| --- | --- |
| **Ürituse liik** | **Toitlustamise lubatavus** |
| Virtuaalne üritus – lektorid esinevad veebi vahendusel, tervishoiutöötajad osalevad töökoha seminariruumist üheskoos; | Toitlustamine on lubatav, tingimusel, et on täidetud RTL eetikakoodeksi artikli 10 ja ravimiseaduse § 86 lõike 6 tingimused |
| Virtuaalne üritus – lektorid esinevad veebi vahendusel, tervishoiutöötajad osalevad veebi vahendusel oma tööruumidest (kabinetist); |
| „Hübriidüritus“ – üritus toimub ühes linnas, füüsilisel kujul (mõnes seminariruumis/ konverentsikeskuses), ent osa tervishoiutöötajaid teisest linnast võtavad osa virtuaalselt, veebi vahendusel; | Toitlustamine on lubatav, tingimusel, et on täidetud RTL eetikakoodeksi artikli 10 ja ravimiseaduse § 86 lõike 6 tingimused, v.a kui veebi vahendusel osalevad tervishoiutöötajad oma kodust või muust asupaigast väljaspool oma tööruume (vt järgmine) |
| Virtuaalne üritus – lektorid esinevad veebi vahendusel, tervishoiutöötajad osalevad veebi vahendusel oma kodust või muust asupaigast väljaspool oma tööruume; | Toitlustamine ei ole lubatav |